32005R2183
L 347/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2183/2005 НА КОМИСИЯТА
от 22 декември 2005 година
за изменение на Регламент (ЕО) № 1782/2003 на Съвета за установяване на общи правила за схеми за преки помощи в изпълнение на Общата селскостопанска политика и за създаване на някои схеми за помощи на земеделски стопани и за изменение на Регламент (ЕО) № 795/2004 за създаване на подробни правила за прилагане на схемата за еднократно плащане, предвидена в Регламент (ЕО) № 1782/2003 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за създаване на общи правила за схеми за директни помощи съгласно Общата селскостопанска политика и за създаване на някои схеми за помощи за земеделски стопани и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 145, букви в), з), и) и т) и член 155 от него,
като има предвид, че:
(1)
Регламент (ЕО) № 795/2004 на Комисията (2) въвежда правила за прилагане на схемата за еднократно плащане, считано от 2005 г.
(2)
Регламент (ЕО) № 1782/2003 на Съвета, изменен с Регламент (ЕО) № 864/2004 (3), определя правила за свързана помощ за памук, маслиново масло, суров тютюн и коноп, както и несвързана помощ и интегриране на тези сектори в схема за еднократно плащане.
(3)
По смисъла на установяване на сумата и определяне на правата на плащане в рамките на интеграцията на плащанията за тютюн, маслиново масло, памук и коноп в схема за еднократно плащане следва да се уреди конкретен правилник относно националните тавани, цитирани в член 41 от Регламент (ЕО) № 1782/2003 и различни аспекти на националния резерв, цитиран в член 42, параграф 8 от въпросния регламент.
(4)
В държавите-членки, които са прилагали схемата за еднократно плащане през 2005 г., за земеделски стопани, на които са разпределени, купени или получени права за плащане към последната дата за подаване на молба за установяване на права за плащане за 2006 г., стойността и броят на техните права на плащане следва да бъдат преизчислени в резултат на референтните суми и хектари, изведени от интегрирането на плащанията за тютюн, маслиново масло и памук. В това изчисление не се вземат под внимание резервирани права за плащане.
(5)
Следва да се позволи частната договорна клауза, цитирана в член 27 от Регламент (ЕО) № 795/2004, да се вмъкне или промени в договор за лизинг до последната дата за завеждане на молба съгласно схемата за еднократно плащане през 2006 г.
(6)
За държавите-членки, които прилагат регионалния модел, установен в член 59, параграфи 1 и 3 от Регламент (ЕО) № 1782/2003, всички права на плащане следва да се увеличат с допълнителна сума в резултат на референтните суми, изведени от интегрирането на плащанията за тютюн, маслиново масло, памук и коноп.
(7)
При прилагането на член 71, параграф 1 от Регламент (ЕО) № 1782/2003 Малта и Словения решиха да приложат съгласно схемата за еднократно плащане през 2007 г.Член 71, параграф 1, трета алинея от въпросния регламент предвижда преходният период да не се прилага по отношение на памук, маслиново масло, трапезни маслини и тютюн и да се прилага само до 31 декември 2005 г. по отношение на конопа. Малта и Словения ще бъдат задължени да прилагат схемата за еднократно плащане само за тези сектори и да интегрират всички други сектори през 2007 г. За да се улесни преходът в посока схема за еднократно плащане, е подходящо поради това да се предвиди временен правилник, който да им позволи да продължат прилагането през 2006 г. на текущите режими за маслинените гори в Малта и Словения и за коноп в Словения, които са единствените сектори, засегнати от това в тези държави-членки. Поради това Малта и Словения могат да продължат към изпълнение на схемата за еднократно плащане през 2007 г. за всички сектори.
(8)
Член 37 от Регламент (ЕО) № 1782/2003, изменен с Регламент (ЕО) № 864/2004, предвижда, че за сектора на маслиновото масло референтната сума, отговаряща на отделните земеделски стопани, е четиригодишната средна стойност на общата сума на плащанията, предоставени на фермера като помощ за производство на маслиново масло, изчислена и коригирана съгласно приложение VІІ към въпросния регламент, през пазарни години 1999-2000, 2000-2001, 2001-2002 и 2002-2003. Към момента на приемане на Регламент (ЕО) № 864/2004 Комисията не бе определила окончателната сума на помощта за пазарна година 2002-2003. Целесъобразно е точка З от приложение VІІ към Регламент (ЕО) № 1782/2003 да се измени, така че да се отчете единичната сума на производствената помощ за маслини за пазарна година 2002-2003, определена в Регламент (ЕО) № 1299/2004 на Комисията (4).
(9)
Член 43 от Регламент (ЕО) № 1782/2003 предвижда, че общият брой права на плащания е равен на средния брой хектари, за които са предоставени директни плащания през референтния период. Що се отнася за сектора на маслиновото масло, броят хектари трябва да се изчислява на основата на общия метод, цитиран в точка З от приложение VІІ към въпросния регламент. Необходимо е да се дефинира общият метод за определяне брой на хектарите, а така също и правата на плащане и използването на правата на плащане в сектора на маслиновото масло.
(10)
Членове 44 и 51 от Регламент (ЕО) № 1782/2003 разглеждат като избираеми за схемата за еднократно плащане площите, засадени с маслинени дървета след 1 май 1998 г., в рамките на одобрените схеми за засаждане. Тези насаждения могат да се разглеждат като инвестиции в рамките на член 21 от Регламент (ЕО) № 795/2004. Крайната дата за разрешени засаждания съгласно тези схеми е определена на 31 декември 2006 г. Необходимо е да се определи по-късна дата за инвестициите относно засаждането на маслинени дървета.
(11)
Регламенти (ЕО) № 1782/2003 и (ЕО) № 795/2004 следва съответно да се изменят.
(12)
Мерките, предвидени в настоящия регламент, са в съгласие със становището на Управителния комитет за директните плащания,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1782/2003 се изменя, както следва:
1.
Приложение І се изменя, както следва:
а)
вписването за „Маслиново масло“ се заменя със следния текст:
„Сектор
Законова основа
Бележки
Маслиново масло
Дял ІV, глава 10б от настоящия регламент
Помощ за площ
Член 48а, параграф 10 от Регламент (ЕО) № 795/2004 на Комисията (5)
За Малта и Словения през 2006 г.
б)
вписването за „Коноп“ се заменя със следния текст:
„Сектор
Законова основа
Бележки
Коноп
Дял ІV, глава 10 г от настоящия регламент (***) (****)
Помощ за площ
Член 48а, параграф 11 от Регламент на Комисията (ЕО) № 795/2004
За Словения през 2006 г.“
2.
В приложение VІІ, точка З в първа алинея „Регламент (ЕО) № 1794/2003“ и съответната бележка под линия се заменят със следния текст:
„Регламент (ЕО) № 1299/2004 (6)
Член 2
Регламент (ЕО) № 795/2004 на Комисията се изменя, както следва:
1.
В член 21, параграф 1 се добавя следната алинея:
„Обаче за инвестициите, състоящи се от засаждане на маслинови дървета в контекста на програмите, одобрени от Комисията, датата, цитирана в първа алинея, следва да се чете 31.12.2006.“
2.
В член 21, параграф 2 се добавя следната алинея:
„Обаче за инвестициите, цитирани във втора алинея от параграф 1, изпълнението на плана или програмата приключва най-късно до 31.12.2006.“
3.
Към глава 4 се добавя следният член 31б:
„Член 31б
Определяне и използване на правата на плащане в сектора на маслиновото масло
1. Броят хектари, които се вземат под внимание при определяне на броя права на плащане, цитирани в член 43 и в точка З от приложение VІІ към Регламент (ЕО) № 1782/2003, се изчислява от държавите-членки в хектари маслини по ГИС съгласно общия метод, дефиниран в приложение ХХІV към Регламент (ЕО) № 1973/2004.
2. По отношение на парцелите, заети отчасти от маслинови дървета и отчасти от други култури, включени в схемата за еднократно плащане, включително резервните площи, методът на изчисление, който се използва за определяне на повърхността, заета от маслинени дървета, е цитиран в параграф 1. Повърхността на частта от площта, засадена с други култури, включени в схемата за еднократно плащане, се определя в съгласие с интегралната система, предвидена в дял ІІ, глава 4 от Регламент (ЕО) № 1782/2003.
Прилагането на тези два метода на изчисление не следва да довежда до повърхност, по-голяма от селскостопанската повърхност на парцела.
3. Като частична отмяна на параграф 1 общият метод, дефиниран в приложение ХХІV, не се прилага в случаи, когато:
а)
парцелът с маслинова гора е с минимален размер, който се определя от държавата-членка в рамките на размер от 0,1 хектара;
б)
парцелът с маслинова гора е разположен в аднимистративна единица, за която държавата-членка е установила алтернативна ГИС за маслинови дървета.
В тези случаи държавите-членки определят избираемата площ по обективни критерии и по такъв начин, че да се гарантира равнопоставено третиране между земеделски стопани.
4. Площта, която се взема под внимание за използване правата на плащане по смисъла на член 44 от Регламент (ЕО) № 1782/2003, се изчислява в съответствие с параграфи 1, 2 и 3 от настоящия член.“
4.
В член 48а се добавят следните параграфи:
„10. Малта и Словения могат да предоставят помощ за маслинови гори на хектар маслини по ГИС през 2006 г. до максимум пет категории площи с маслинови гори, така както е дефинирано в член 110и, параграф 2 от Регламент (ЕО) № 1782/2003, и в рамките на максималната сума, определена в параграф 3 от въпросния член, в съответствие с обективните критерии и по такъв начин, че да се гарантира равнопоставено третиране между земеделски стопани.
11. За Словения продължават да се прилагат съответно членове 12 и 13 от Регламент (ЕИО) № 1696/71 на Съвета (7) и Регламент (ЕИО) № 1098/98 на Съвета (8) по отношение на реколта 2006 г. до 31 декември 2006 г.
5.
Добавя се следната глава:
„ГЛАВА 6Б
ИНТЕГРИРАНЕ НА ПЛАЩАНИЯТА ЗА ТЮТЮН, МАСЛИНОВО МАСЛО, ПАМУК И КОНОП В СХЕМАТА ЗА ЕДНОКРАТНО ПЛАЩАНЕ
Член 48в
Общи правила
1. Ако държава-членка е използвала опцията, предвидена в член 71 от Регламент (ЕО) № 1782/2003, и реши да приложи за 2006 г. схемата за еднократно плащане, прилага се правилникът, установен в дял ІІІ от Регламент (ЕО) № 1782/2003 и в глави 1-6 от упоменатия правилник.
2. Ако държава-членка е използвала през 2005 г. схемата за еднократно плащане и без това да накърнява член 71, параграф 1, трета алинея от Регламент (ЕО) № 1782/2003 по смисъла на установяване на сумата и определяне на правата на плащане през 2006 г. в рамките на интеграцията на плащанията за тютюн, маслиново масло, памук и коноп в схемата за еднократно плащане, прилагат се членове 37 и 43 от упоменатия регламент, под условие на правилника, установен в член 48 г от настоящия регламент и, ако държавата-членка е използвала опцията, предвидена в член 59 от Регламент (ЕО) № 1782/2003, в член 48д от настоящия регламент.
3. Ако държава-членка е използвала през 2005 г. схемата за еднократно плащане, държавата-членка гарантира спазването на националния таван, определен в приложение VІІІ към Регламент (ЕО) № 1782/2003.
4. В зависимост от конкретния случай член 41, параграф 2 от Регламент (ЕО) № 1782/2003 се прилага за стойността на всички съществуващи права на плащане през 2006 г. преди интегрирането на плащанията за тютюн, маслиново масло, памук и/или млечни продукти и за референтните суми, изчислени за тютюн, маслиново масло, памук и/или млечни продукти.
5. Ако държава-членка е използвала през 2005 г. схемата за еднократно плащане, процентът на намаление, определен от държавите-членки в съгласие с член 42, параграф 1 от Регламент (ЕО) № 1782/2003 се прилага за референтните суми за тютюн, маслиново масло и памук, които следва да се интегрират в схемата за еднократно плащане.
6. Петгодишният период, предвиден в член 42, параграф 8 от Регламент (ЕО) № 1782/2003, не започва отново да тече за правата за плащане, произтичащия от националния резерв, сумата за който е преизчислена или увеличена в съгласие с членове 48 г и 48д от настоящия регламент.
6. По смисъла на установяване на правата за плащане по отношение на памук, тютюн и маслиново масло, първата година на прилагане на схемата за еднократно плащане, цитирана в член 7, параграф 1, членове 12-17 и член 20, е 2006 г.
Член 48 г
Специфични правила
1. Ако на фермера не са разпределени или не е закупил права на плащане към последната дата за подаване на молба за установяване на права на плащане за 2006 г., той получава права на плащане, изчислени в съгласие с членове 37 и 43 от Регламент (ЕО) № 1782/2003, за плащанията за тютюн, маслиново масло и памук.
Първа алинея се прилага и когато фермерът е получил лизинг за права за плащане за 2005 г. и/или 2006 г.
2. Ако на фермера са разпределени или е закупил или получил права на плащане към последната дата за подаване на молба за установяване на права на плащане за 2006 г., стойността и броят на правата на плащане се изчисляват, както следва:
а)
броят на правата на плащане е равен на броя на правата на плащане, които притежава, увеличен с броя хектари, установен в съгласие с член 43 от Регламент (ЕО) № 1782/2003, за плащанията за тютюн, маслиново масло и памук, предоставени през референтния период.
б)
стойността се получава, като се раздели сумата на стойността на правата на плащане, които притежава и референтната сума, изчислена в съгласие с член 37 от Регламент (ЕО) № 1782/2003, за площите, за които през референтния период са предоставени плащания за тютюн, маслиново масло и памук - в брой, установен в съгласие с буква а) от настоящия параграф.
Резервираните права на плащане не се отчитат при изчислението, цитирано в първа алинея.
3. Като частична отмяна на член 27 договорната клауза, цитирана в този член, може да се вмъкне или промени в договор за лизинг най-късно към датата на подаване на молба в изпълнение на схемата за еднократно плащане за 2006 г.
4. Правата на плащане, дадени на лизинг преди датата на подаване на молба в изпълнение на схемата за еднократно плащане за 2006 г., се отчитат при изчислението, цитирано в параграф 2. Все пак обаче правата на плащане, дадени на лизинг на основата на договорна клауза, така както е цитирано в члено 27, преди 15 май 2004 г., се отчитат при изчислението, цитирано в параграф 2 от настоящия член само ако условията за лизинг могат да бъдат коригирани.
Член 48д
Регионално изпълнение
1. Ако държава-членка е използвала опцията, предвидена в член 59, параграф 1 от Регламент (ЕО) № 1782/2003, всички права на плащане се увеличават с допълнителна сума, отговаряща на увеличението на регионалния таван през 2006 г., разделен на общия брой права на плащане, определени през 2005 г.
2. Ако държава-членка е използвала опцията, предвидена в член 59, параграфи 1 и 3 от Регламент (ЕО) № 1782/2003, без това да накърнява член 48 от въпросния регламент, фермерът получава допълнителна сума за всяко право на плащане.
Допълнителната сума се състои от сбора на следните елементи:
а)
съответната част от увеличението на регионалния таван, разделено на общия брой права на плащане, разпределени за 2005 г.;
б)
референтната сума, отговаряща за всеки фермер на останалата част от увеличението на регионалния таван, разделен на броя на правата на плащане, които фермерът притежава към датата за подаване на молба за схемата за еднократно плащане, най-късно.
Все пак обаче, ако се отнася за резервирани права, фермерът получава само допълнителната сума, изчислена съгласно буква а), за всяко резервирано право.“
6.
Вмъква се следният член 49а:
„Член 49а
Интегриране на тютюн, памук, маслиново масло и коноп
1. Ако държава-членка е използвала опцията, предвидена в член 59, параграфи 1 и 3 от Регламент (ЕО) № 1782/2003, тя съобщава на Комисията, най-късно до 1 октомври 2005 г., обосновката за частичното разделяне на увеличението на тавана.
2. Държавата-членка съобщава на Комисията, най-късно до 1 октомври 2005 г., за решението, което е взела до 1 август относно опциите, предвидени в член 68а от Регламент (ЕО) № 1782/2003, в точки З и И от приложение VІІ към въпросния регламент и в член 69 от въпросния регламент, ако се отнася за памук, тютюн, маслиново масло и коноп.“
Член 3
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2006 г.
Въпреки това точка 6 от член 2 от настоящия регламент и параграф 7 от член 48в от Регламент (ЕО) № 795/2004, с добавения член 2, точка 5 от настоящия регламент, се прилагат от 1 октомври 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 2005 година.